Държавен вестник, бр. 92, 2021 г., стр. 169

БРОЙ  92	
Д Ъ Р Ж А В Е Н  В Е С Т Н И К 	
СТР.  169  
представи документите по чл. 7, ал. 4 по от­
ношение на търговското дружество, с което 
възнамерява да се слее, в случай че същото 
не притежава разрешение за ползване на 
ограничен ресурс.
(3) В случай на преобразуване чрез разде­
ляне или отделяне по смисъла на Търговския 
закон на търговско дружество, на което е из­
дадено разрешение за ползване на ограничен 
ресурс, титулярят на разрешението е длъжен 
предварително да иска разрешение от комиси­
ята за прехвърляне на издаденото разрешение 
на приемащото, респективно новоучреденото 
дружество, определено с договора или плана 
за преобразуване или проект на решение 
на едноличния собственик в хипотезата на 
чл. 263т, ал. 2 от Търговския закон. Когато 
приемащото дружество е съществуващо, също­
то следва да представи документите по чл. 7, 
ал. 4, в случай че не притежава разрешение 
за ползване на ограничен ресурс.
(4) В случаите на прехвърляне на тър­
говско предприятие по смисъла на чл. 15 от 
Търговския закон от предприятие, на което е 
издадено разрешение за ползване на ограни­
чен ресурс, отчуждителят, в случай че желае 
правата по разрешението да преминат върху 
правоприемника, е длъжен преди осъществя­
ване на прехвърлянето да подаде заявление 
за прехвърляне на разрешението, както и 
документите по чл. 7, ал. 4 по отношение на 
правоприемника, в случай че последният не 
притежава разрешение за ползване на огра­
ничен ресурс.
(5) По предходните алинеи комисията се 
произнася по реда на глава втора.
Г л а в а  в т о р а
ПРЕХВЪРЛЯНЕ НА РАЗРЕШЕНИЯ ЗА 
ПОЛЗВАНЕ НА ОГРАНИЧЕН РЕСУРС, 
ПРЕХВЪРЛЯНЕ НА ЧАСТ ОТ ПРАВАТА И 
СЪОТВЕТНИТЕ ЗАДЪЛЖЕНИЯ ПО РАЗРЕ­
ШЕНИЯ ЗА ПОЛЗВАНЕ НА ОГРАНИЧЕН 
РЕСУРС И ОТДАВАНЕ ПОД НАЕМ НА 
РАДИОЧЕСТОТЕН СПЕКТЪР 
Чл. 7. (1) Предприятие, което желае да прех­
върли издаденото му разрешение за ползване 
на ограничен ресурс или част от правата и 
съответните задължения, включени в разре­
шение за ползване на ограничен ресурс, или 
да отдаде под наем радиочестотен спектър, 
подава заявление до комисията.
(2) Заявлението по ал. 1 е на български 
език и съдържа:
1. идентификационни данни на предприяти­
ето, което желае да прехвърли разрешението 
за ползване на ограничен ресурс или част от 
правата и съответните задължения, включени 
в разрешение за ползване на ограничен ресурс, 
или да отдаде под наем радиочестотен спектър;
2. идентификационни данни на лицето, 
което желае да му бъде прехвърлено разре­
шението за ползване на ограничен ресурс или 
част от правата и съответните задължения, 
включени в разрешение за ползване на огра­
ничен ресурс, или да му бъде отдаден под 
наем радиочестотен спектър;
3. номер на разрешението;
4. описание на вида на прехвърлянето – ця­
лото разрешение или част от правата и съот­
ветните задължения, включени в разрешение 
за ползване на ограничен ресурс, респективно 
на отдаването под наем на радиочестотен 
спектър;
5. съгласие на лицето по ал. 2, т. 2;
6. съгласие на предприятието по ал. 1 за 
изпълнение на задълженията по разрешението 
за ползване на радиочестотен спектър при 
отдаване под наем на радиочестотен спектър.
(3) Към заявлението предприятието по ал. 1 
следва да приложи: за лица, регистрирани 
в друга държава – документ за актуалната 
регистрация по националното му законода­
телство и документ, който удостоверява, че 
лицето не е обявено в несъстоятелност или 
не е в производство за обявяване в несъсто­
ятелност, издадени от компетентния орган 
на съответната държава на лицето, когато е 
приложимо.
(4) Към заявлението лицето, което желае да 
му бъде прехвърлено разрешение за ползване 
на ограничен ресурс или част от правата и 
съответните задължения, включени в разре­
шение за ползване на ограничен ресурс, или 
да му бъде отдаден под наем радиочестотен 
спектър, прилага:
1. за лица, регистрирани в друга държа­
ва – документ за актуалната регистрация по 
националното му законодателство и документ, 
който удостоверява, че лицето не е обявено 
в несъстоятелност или не е в производство 
за обявяване в несъстоятелност, издадени от 
компетентния орган на съответната държава 
на лицето, когато е приложимо;
2. декларация, че едноличният търговец 
не е в процедура по заличаване;
3. декларация от управителя и членовете 
на управителните органи на лицето, че не са 
лишени от правото да упражняват търговска 
дейност;
4. декларация за липса на основания по 
чл. 3, т. 17 от Закона за икономическите и 
финансовите отношения с дружествата, ре­
гистрирани в юрисдикции с преференциален 
данъчен режим, контролираните от тях лица 
и техните действителни собственици.
(5) Заявлението и документите към него 
се подават на български език.
(6) При липсващи и/или нередовни до­
кументи по ал. 2, 3 и 4 комисията писмено 
уведомява заявителя да отстрани непълно­
тите или нередовностите в 7-дневен срок от 
получаване на уведомлението. В случай че 
непълнотите или нередовностите не бъдат 
отстранени в посочения срок, заявлението 
не се разглежда.